
[bookmark: _Toc231216078]Innledning
Landås skole er en barneskole med lange tradisjoner, kombinert med et moderne skolebygg. Skolen har rundt 468 elever, hvorav omtrent 230 benytter seg av skolefritidsordningen (SFO). Skolen har fleksible arealer, og SFO benytter mange av de samme rommene som brukes i skoletiden.
Ved Landås SFO har vi særlig fokus på trygge relasjoner, lek og inkludering. Vi ønsker at barna skal oppleve et trygt og godt psykososialt miljø preget av tilhørighet og trivsel.
SFO er en viktig arena for barnas fritid, og vi legger stor vekt på tid til frilek, samt gode relasjoner mellom barn og voksne. De ansatte skal være trygge, aktive og tilstedeværende voksne som støtter barna i deres utvikling og fungerer som gode rollemodeller.
Vi arbeider med en lekbasert tilnærming der nysgjerrighet, utforsking og mestring står sentralt. Gjennom barnemøter og ARO-tid får barna medvirke i sin egen SFO-hverdag. Dette bidrar til at barna opplever å bli sett, hørt og inkludert, og at SFO er et sted de opplever eierskap til.
Forsterket avdeling (ODA)
ODA er skolens forsterkede avdeling og et tilrettelagt SFO-tilbud for elever med behov for ekstra støtte.
Tilbudet skal være preget av forutsigbarhet, struktur og trygge relasjoner. Vi arbeider for at elevene skal oppleve mestring, deltakelse og god livskvalitet i sin SFO-hverdag.
Aktivitetene tilpasses den enkelte elevs behov og forutsetninger, og vi legger vekt på små grupper, tydelig voksenstøtte og individuelt tilpasset oppfølging. Samtidig skal elevene oppleve tilhørighet i fellesskapet.






[bookmark: _Toc231216079]Styrende lovverk, vedtekter og planer
Rammeplan for SFO | udir.no beskriver skolefritidsordningens verdigrunnlag og innhold, og sier noe om samarbeid og kvalitetsutvikling i SFO. Rammeplanen har status som forskrift med hjemmel i opplæringsloven § 13-7.
Opplæringsloven § 4-5 Skolefritidsordning pålegger kommunen å ha et tilbud om skolefritidsordning før og etter skoletid for 1.-4. trinn og for elever med særlige behov på 1.-7. trinn. Den sier også noe om blant annet innhold og tilrettelegging. 
Kapittel 12 Skolemiljøet til elevane i opplæringsloven gjelder også for SFO. Den omhandler barnas rett til et trygt og godt psykososialt og fysisk skolemiljø.
Vedtekter for Bergen kommunes skolefritidsordninger er utarbeidet i tråd med § 4-5 i Opplæringsloven.
Også planen for kvalitetsutvikling i bergensskolen «Sammen for kvalitet – læring og medvirkning» gir retning for SFO.  












[bookmark: _Toc231216080]Verdigrunnlag
	«SFO skal bygge sin praksis på grunnleggende verdier som er felles i formålsparagrafene til barnehagen og opplæringen.
Verdigrunnlaget skal formidles og praktiseres i alle deler av arbeidet i SFO og prege innholdet og arbeidsmåtene.» 
2. Skolefritidsordningens verdigrunnlag | udir.no



Ved Landås SFO bygger vi arbeidet vårt på verdiene fellesskap, trygghet, respekt, lek og medvirkning. Vi ønsker å skape en SFO der barna opplever tilhørighet og kjenner at de er en viktig del av fellesskapet.
Verdiene ligger til grunn for all praksis i SFO og skal prege samspill, aktiviteter og de ansattes arbeid i hverdagen.
Fellesskapet står sentralt i SFO-hverdagen. Vi arbeider for å utvikle en inkluderende «vi-følelse», der barna opplever å høre til og erfare at alle har en plass i gruppen. Gjennom lek, aktiviteter og daglig samspill får barna utvikle evne til omsorg, samarbeid og respekt for andre.
Trygge relasjoner mellom barn og voksne er en forutsetning for et godt SFO-miljø. De ansatte skal være tilstedeværende, varme og tydelige voksne som bidrar til at barna opplever å bli sett, hørt og verdsatt.
Lek har en sentral plass i SFO. Gjennom lek får barna utforske, samarbeide og utvikle vennskap. Vi legger til rette for både frilek og organiserte aktiviteter som gir rom for glede, kreativitet og opplevelse av mestring.
Barnas medvirkning er en viktig del av SFO-tilbudet. Barna skal få mulighet til å påvirke sin egen hverdag gjennom samtaler, barnemøter og deltakelse i aktiviteter. Slik legger vi til rette for at barna opplever eierskap til sin egen SFO-hverdag og kjenner at dette er «vår SFO».
Verdigrunnlaget danner grunnlaget for alle satsingsområder og aktiviteter i SFO.

[bookmark: _Toc231216081]Satsingsområder

[bookmark: _Toc231216082]Vennskap
Vennskap og tilhørighet er grunnleggende for barnas trivsel og utvikling. Dette er derfor et gjennomgående fokus i vårt arbeid gjennom hele året.
Vi arbeider systematisk for å skape et inkluderende fellesskap der barna opplever å høre til, og der alle får mulighet til å delta aktivt i lek og aktiviteter. Målet er at barna skal oppleve SFO som et trygt sted hvor de kan si: «Dette er min SFO».
[bookmark: _Toc231216083]Leken
Leken har en sentral plass i SFO-hverdagen. SFO er barnas fritid, og vi legger derfor til rette for at barna kan utfolde seg i lek både inne og ute. Aktivitetene tilpasses barnas interesser, behov og funksjonsnivå. Hos oss har vi fokus på muligheter fremfor begrensninger.
Barndommen har en egenverdi, og SFO skal i samarbeid og forståelse med hjemmet ivareta barnas behov for omsorg og tilsyn. Samtidig skal barna få rike muligheter til meningsfull fritid, lek og sosialt fellesskap.
I leken stimuleres barns kreativitet, fantasi, innlevelse og kommunikasjon, samt evnen til samarbeid og problemløsning. Gjennom lek får barna mulighet til å uttrykke og bearbeide opplevelser, følelser og erfaringer. Leken gir også rom for å utforske egne evner og oppleve mestring – både alene og sammen med andre.
Ved å legge til rette for lek og oppmuntre barna til aktiv medvirkning arbeider SFO også med barnas skolemiljø. I leken utforsker barna, samarbeider og utvikler vennskap. De voksne støtter barna i leken ved å hjelpe dem inn i lek, oppmuntre til inkludering og legge til rette for felles opplevelser som kan bidra til at barna blir bedre kjent med hverandre.
For å sikre et godt psykososialt miljø er de ansatte oppmerksomme og tilstedeværende i barnas hverdag. Vi arbeider forebyggende for å motvirke utestengelse og utenforskap, slik at alle barn skal oppleve å være en del av fellesskapet.
[bookmark: _Toc231216084]Innholdet i SFO

	«SFO skal legge til rette for lek, kultur- og fritidsaktiviteter som er tilpasset barn i ulik alder og med forskjellig funksjonsnivå.»
3. Innholdet i skolefritidsordningen | udir.no


Innholdet i SFO skal bidra til trivsel, tilhørighet og allsidig utvikling for alle barn. Gjennom lek, kulturaktiviteter, fysisk aktivitet og gode måltidsopplevelser legger vi til rette for en meningsfull fritid der barna får utforske, skape, være i aktivitet og oppleve fellesskap.



[bookmark: _Toc231216085]Lek
[bookmark: _Toc231216086]Mål: Leken skal ha en sentral plass i SFO-hverdagen. Barna skal ha tid og rom til lek hver dag, og alle barn skal få mulighet til å delta aktivt i lek og oppleve mestring.
Leken skal ha en sentral plass i SFO-hverdagen. Barna skal ha tid og rom til lek hver dag, og alle barn skal få mulighet til å delta i lek og oppleve mestring.
Aktivitetene i SFO skal ha et tydelig barneperspektiv og bidra til et inkluderende lekemiljø. Personalet reflekterer jevnlig over lekens betydning og arbeider aktivt for å støtte og utvikle gode lekemiljøer.
Vi legger til rette for lek som stimulerer vennskap, relasjonsbygging, språkutvikling, undring og kreativitet. Gjennom lek får barna utforske, samarbeide og utvikle sosial kompetanse. Leken skal engasjere og inspirere, og bidra til allsidig utvikling.
I ODA tilrettelegger vi for at barna opplever mestring, livskvalitet og sosialt samspill, tilpasset den enkelte.


[bookmark: _Toc231216087]Kultur
[bookmark: _Toc231216088]Mål: Alle barn skal få tilbud om kunst- og kulturaktivitet som kan bidra til vennskap, mestringsfølelse og positive opplevelser.
SFO skal støtte barnas nysgjerrighet og lyst til å skape, utforske og uttrykke seg. Kunst- og kulturaktiviteter bidrar til utvikling av kreative og sosiale ferdigheter.
Barnas egen kultur og uttrykksformer ivaretas gjennom medvirkning. Vi legger til rette for at barna får utforske egne interesser og uttrykke seg gjennom ulike skapende aktiviteter.
Gjennom kulturaktiviteter får barna erfaring med ulike materialer og uttrykksformer. Dette bidrar til å synliggjøre og verdsette mangfoldet i barnegruppen.


Kjennetegn på god praksis:
 • De ansatte legger til rette for deltakelse i varierte kunst- og kulturaktiviteter i samarbeid med barna
 • Barna har tilgang til variert materiell og utstyr
 • De ansatte motiverer og inspirerer barna til å bli kjent med ulike uttrykksformer
 • Barna og foresatte opplever at SFO tilbyr et variert aktivitetstilbud

[bookmark: _Toc231216089]Fysisk aktivitet og bevegelsesglede

[bookmark: _Toc231216090]Mål: SFO skal være en arena for daglig fysisk aktivitet som fremmer bevegelsesglede, trivsel og motorisk utvikling.
Vi legger til rette for variert bevegelseslek og fysisk aktivitet slik at alle barn kan delta ut fra egne forutsetninger. Fysisk aktivitet er viktig for barns helse og utvikling, og vi ønsker å bidra til aktivitetsglede og gode vaner.
Barna er ute nesten hver dag, og fredager er fast turdag . Alle trinn har også en fast dag med organiserte aktiviteter på skoleplassen og Landåshallen/ Landåsbanen.
Personalet har kompetanse på regelleker, noe som bidrar til inkludering og gir inspirasjon til videre lek.
I ODA tilrettelegger vi for aktiviteter der barna får øve på samspill og utvikle ferdigheter i samhandling med andre.

Kjennetegn på god praksis:
 • De ansatte legger til rette for fysisk aktivitet gjennom fri lek
 • Barna motiveres til deltakelse i ulike aktiviteter ute og inne
 • Barna får utforske og prøve ut aktiviteter i nærmiljøet
 • SFO legger til rette for friluftsliv gjennom bruk av naturen året rundt
 










[bookmark: _Toc231216091]Mat og måltidsglede
Måltidet er en viktig del av SFO-hverdagen og handler om mer enn maten som spises. Vi legger vekt på gode samtaler, fellesskap rundt bordet, bærekraft og medvirkning.
Måltidet starter kl. 13.30 og varer i omtrent 30–45 minutter. Menyen publiseres på skolens hjemmeside.
På superdager har vi bedre tid til måltidet, og barna får delta i matlaging og forberedelser. Dette gir erfaring med samarbeid, praktiske ferdigheter og matglede.

Kjennetegn på god praksis:
 • Det settes av tilstrekkelig tid til måltidet
 • Det legges til rette for et trygt og sosialt spisemiljø
 • God hygiene ivaretas i tråd med retningslinjer
 • Måltidet oppleves som en arena for fellesskap og trivsel








[bookmark: _Toc231216092]Samarbeid SFO – hjem
	«Hensynet til barnas beste skal ligge til grunn når SFO samarbeider med foreldre, skole, barnehage og andre offentlige instanser.

SFO skal legge til rette for god dialog og samarbeid med foreldrene. SFO skal gi foreldrene informasjon om tilbudet, avklare gjensidige forventninger og legge til rette for at foreldre kan bidra i arbeidet med å videreutvikle kvaliteten.»
5.1. Overordnet om samarbeid | udir.no


Et godt samarbeid mellom hjem og SFO er avgjørende for barnas trivsel, trygghet og utvikling. Ved Landås SFO legger vi vekt på å etablere en åpen, tillitsfull og respektfull dialog med foresatte.
Ved oppstart av skoleåret inviterer vi til velkomstmøter for foresatte på 1. trinn. Her informerer vi om SFO-tilbudet, rutiner og innhold. For foresatte på 2.–4. trinn deltar gruppelederne på samarbeidsmøter der vi presenterer planer for året og legger til rette for dialog og medvirkning.
Vi tar kontakt med foresatte ved behov, særlig dersom det oppstår situasjoner utenom det vanlige i løpet av dagen. Samtidig oppfordrer vi foresatte til å ta kontakt ved spørsmål eller behov for å dele informasjon som er viktig for barnets hverdag.
Dialog kan skje ved henting, via Vigilo, basemobil eller ved å kontakte avdelingsleder på e-post. Basemobilen benyttes til korte beskjeder, som endringer i hentetid eller hvem som henter barnet.
Ved oppstart fyller foresatte ut et avtaleskjema med nødvendig informasjon om blant annet allergier, hentepersoner og faste avtaler. For å sikre god tilstedeværelse i barnegruppen ber vi om at beskjeder i størst mulig grad gis innen avtalte tidspunkter.
Informasjon om aktiviteter og turer deles jevnlig via Vigilo og skolens hjemmeside. I tillegg sendes det ut et månedlig skriv med oppsummering av aktiviteter og innhold i SFO.
Aktivitetsplaner gir oversikt over innhold og struktur i hverdagen, og bidrar til forutsigbarhet for både barn og foresatte.

[bookmark: _Toc231216093]Årshjul 2026- 2027
	Måned – PALS tema
	Tema/aktiviteter
	Husk

	August









Vennskap
	
Velkommen til Landås SFO!

Tilvenning, trygghet og nærhet er stikkordene som former august.

	SFO åpner 03.08

Velkomstmøter :4.8 og 10.8

.

Planleggingsdag 13.08

Første skoledag er fredag 14.08.26

	September



Samarbeid
	


	Merk alle klær og matbokser som blir med inn på skolen.



	Oktober


Samarbeid
	


	
Høstdager 5.10-9.10
 

	November




Empati
	

Førjulskos 25.11.26 klokken 14.30-15.30

	

Planleggingsdag 6.11




	Desember








Empati
	Adventstid 


Julelunsj for elevene på SFO 






God jul!
	Siste skoledag 22.12

SFO er åpent 23,28.29 og 30.12





	Januar





Selvkontroll
	

Godt nytt år!

	Første skoledag 05.01.25

Planleggingsdag 4.1.27
Superdag 29.01.27


	Februar


Selvkontroll
	

	Husk påmelding til vinterferien.



	Mars




Ansvarlighet
	
Vi begynner på påskeformingen🐰

Påskelunsj på SFO

	Vinterdager 01.03-05.03


Påskedager 22,23 og 24.3

Obs. stenger kl 12.00 den 24.3


	April


Ansvarlighet
	
Jakten på vårtegn 
	


	Mai



Selvhevdelse
	Vi jobber med miljø i mai.


«Bli kjent»besøk med de nye 1.klassingene.
	Skolen og SFO er stengt på følgende dager:
06.05,07.5 og 17.5

Planleggingsdag 07.05 

	Juni



Selvhevdelse
	
	Planleggingsdag 14.6

Siste skoledag er 18.06.

SFO er åpen til
Og med 30.06

	Juli
	Sommerferie🌸
	SFO starter igjen 01.08.27


[bookmark: _Toc231216094]Praktisk informasjon

[bookmark: _Toc231216095]Søknadsprosess, plasstyper, priser, endring av plass og oppsigelse
Informasjon om søknad om SFO-plass, plasstyper, priser for plasstyper og måltid, endring av plass og oppsigelse finner du på Bergen kommunes nettsider: Bergen kommune - Skolefritidsordning - SFO
Dersom du har behov for å søke om redusert pris for SFO, finnes egne sider med informasjon og søknadsskjema for dette her: Bergen kommune - Søke om redusert foreldrebetaling i barnehage og SFO.  
I tabellen under er utdypende informasjon om vår lokale ordning for de ulike plasstypene.
	Plasstyper
	Skoledager
	Superdager (skolefrie dager)

	Hel plass
	07.30-16.30
	07.30-16.30

	Redusert plass
	07.30-14.30 eller 08.20 -15.30.
	09.00-14.30

	Morgenplass
	07.30-08.20
	Ikke tid på superdager

	Dagplass
	Ved nødstilfeller
	



	Plasstyper
	Priser
	Redusert betaling( 1-3.trinn)

	Hel plass
	3551 + 375 kr i matpenger
	845 kr + 375 kr matpenger

	Redusert plass
	2706 + 375 kr i matpenger
	0 + 375 kr matpenger

	Morgenplass
	1255
	0

	Dagplass
	383
	




[bookmark: _Toc231216096]Åpningstider
SFO er åpen alle virkedager i 11 måneder med unntak av 5 planleggingsdager. SFO er stengt hele juli. Åpner klokken 7.30 og stenger klokken 16.30. 
Oversikt over ferie og fridager ligger på skolens hjemmeside.

[bookmark: _Toc231216097]Ferie og fridager/planleggingsdager SFO
Oversikt over ferie og fridager ligger på skolens hjemmeside.
SFO er stengt pga. planleggingsdager følgende dager:
· 13.08.26, 06.11.26, 04.01.27, 07.05.27 og 14.06.27

[bookmark: _Toc231216098]Superdager – skolefrie dager
Ved skoleferier og undervisningsfrie dager arrangerer SFO såkalte superdager. Disse dagene legger vi særlig vekt på gode opplevelser for barna, og vi forsøker å gjennomføre turer og aktiviteter som det er vanskelig å få til i den vanlige skolehverdagen.
I forkant av superdagene sendes det ut en påmeldingslenke via Vigilo. Vi ber foresatte om å overholde svarfristen, slik at vi kan planlegge aktivitetene best mulig for elevgruppen. Dersom påmelding skjer etter fristen, kan det hende at barnet må bli igjen på skolen dersom aktiviteten vi skal delta på har begrenset antall plasser.
For ODA er det en egen ordning for påmelding. Denne sendes ut tidligere på grunn av planlegging knyttet til blant annet transport.
Kjernetiden på superdager er fra kl. 10.00 til 14.00. Vi ønsker derfor at barna er til stede i dette tidsrommet, da hoveddelen av aktivitetene foregår da. Ved turer utenfor skolens område kan avreise være tidligere, og foresatte vil i så fall få informasjon om dette på forhånd. Dersom elever kommer senere disse dagene, må de leveres direkte til turstedet.
En aktivitetsplan med oversikt over dagens program publiseres på skolens hjemmeside uken før superdagene.

[bookmark: _Toc231216099]Dagsplan

07.30 – 08.20: Morgen SFO 
08.20-13.15 (12.25 på fredager): undervisning
 13.15 – 14.00: Måltid på SFO 
14.00 – 16.30: Lek på SFO, styrte aktiviteter, utelek o.l.
15.45-16.30: Alle trinn sammen inne på vinteren eller ute på våren.

[bookmark: _Toc231216100]Henting og levering
Når eleven kommer på SFO om morgenen, blir de registrert på Vigilo frem til 08.20, de som kommer etter registreres når SFO begynner senere på dagen. Beskjeder som sendes før klokken 08.00 leses før skolen. Vi leser også beskjeder kl. 12.20 på fredager og 13.00 resten av skoledagene. Hvis du trenger å gi en beskjed etter 13 ( 12.20 fredag), så send en SMS eller legg inn en hentemelding i vigilo. Mobilen svares etter klokken 14.00
Foresatte må i startfasen være flinke til å si farvel når de går, og vise elevene at de er trygge på at dette vil gå bra. Trygge foreldre, gir tryggere barn.
Ved henting må dere huske å henvende dere til ansatt med flerfarget vest.
[bookmark: _Toc231216101]Klær
Barna må alltid ha: innesko, ekstra klær til skift, klær etter vær tilgjengelig på skolen. Dette handler om barnas velvære, trivsel og mulighet til å delta i aktiviteter som foregår ute og inne. Ta med uteklær hjem til vask/kontroll med jevne mellomrom. Husk å merke alt!
Vi setter pris på at dere av og til tar en tur innom for å hjelpe barna med å holde orden i garderoben, sjekker gjenglemte klær ved stativet  rundt 1.trinns garderoben, fyller på med ekstra klær og lignende.
Det som ligger igjen på stativet for gjenglemte klær, gis til Klesredderene to ganger i året.




[bookmark: _Toc231216102]Ansatte
Avdelingsleder SFO: Silje Sørensen
Gruppeledere:
1.trinn: Andreas Ludvigsen-Rossnes
2.trinn:Vladimir Jovicic
3.trinn:Hilde Gødø
4.trinn: Siren Johannesen og Harald Godø
ODA: Remy Mattson
[bookmark: _Toc231216103]Kontaktinformasjon SFO
Beskjeder sendes på Vigilo, de vil bli lest klokken 08.00 og 13.00(12.00 på fredager).  Meldinger før disse tider.
Vi kan kontaktes direkte til basene på:
1.Trinn: 40812458
2.Trinn: 40912577
3.trinn: 94530173
4.Trinn: 40912578
ODA:40810685
Telefontiden er 07.30 til 08.00 på morgenen og fra klokken 14.00 på ettermiddagen. 

Avdelingsleder SFO, Silje Sørensen, kan kontaktes på:
Mail: silje.sorensen@bergen.kommune.no
Mobil:   40473764

